15 Nao sam Farisi mo sam skraeb oli aot long Jerusalem,+ oli kam luk Jisas, mo oli talem long hem se:2 “?From wanem ol disaepol blong yu oli stap brekem kastom blong ol olfala bifo? Oli stap kakae be oli no wasem han blong olgeta fastaem.”*+3 Hem i ansa long olgeta i se: “?Be yufala, from wanem yufala i stap brekem komanmen blong God, blong folem ol kastom blong yufala?+4 Eksampol, God i talem se, ‘Yu mas ona long papa mo mama blong yu,’+ mo, ‘Man we i tok nogud long papa o mama blong hem,* yufala i mas kilim hem i ded.’+5 Be yufala i talem se: ‘Man we i talem long papa o mama blong hem se: “Samting we mi mi gat we i save givhan long yu, hem i wan presen we mi mi dediketem finis i go long God,”+6 hem i no moa nid blong ona long papa blong hem.’ Long fasin ya, yufala i mekem tok blong God i kam nating nomo, from kastom blong yufala.+7 !Yufala i gat tu fes! Profet tok blong Aesea i stret gud long yufala, i se:+8 ‘Ol man ya oli stap ona long mi long lips blong olgeta nomo, be hat blong olgeta i stap longwe tumas long mi.9 Oli stap mekem wosip long mi blong nating nomo, from we tijing blong olgeta i stanap long loa blong man nomo.’”+10 Nao hem i singaot ol hip man ya oli kam klosap, mo i talem long olgeta se: “Yufala i lesin mo yufala i mas kasem save long ol tok ya:+11 I no samting we i go insaed long maot blong man we i mekem hem i doti, be samting we i kamaot long maot blong hem, hemia nao i save mekem hem i doti.”+12 Nao ol disaepol oli kam mo oli talem long hem se: “?Yu save se ol Farisi oli stambol taem oli harem tok we yu talem?”+13 Hem i ansa long olgeta se: “Evri tri we Papa blong mi long heven i no planem, bambae hem i pulumaot.14 Lego olgeta. Olgeta oli lida be oli blaen nomo. Sipos wan blaenman i lidim wan blaenman bakegen, bambae tufala tugeta i foldaon long wan hol.”+15 Nao Pita i talem long hem se: “Yu talemaot mining blong parabol ya long mifala.”16 Nao hem i talem se: “?Olsem wanem? ?Yufala tu i no kasemsave?+17 ?Yufala i no save se ol samting we man i kakae, oli go insaed long stomak blong hem, nao biaen oli goaot long bodi blong hem bakegen?18 Be samting we i kamaot long maot blong man, hem i kamaot long hat blong hem fastaem, mo ol samting ya oli mekem hem i doti.+19 Eksampol, ol samting we oli kamaot long hat, hemia ol rabis tingting olsem:+ Fasin blong kilim man i ded, adaltri, enikaen doti fasin blong seks,* fasin blong stil, fasin blong giaman, mo ol tok nogud we man i talem.20 Hemia nao ol samting we oli mekem man i doti. Be sipos man i kakae we i no wasem han blong hem fastaem,* hemia i no mekem hem i doti.”21 Nao Jisas i aot long ples ya, i go long rijen blong Taea mo Saedon.+22 !Mo luk! wan woman long rijen ya Fonisia, i kam, i singaot strong se: “Masta, Pikinini blong Deved, yu sore long mi. Gel blong mi i gat dimon i stap long hem, we i stap spolem gud hem.”+23 Be hem i no talem wan tok nating blong ansa long woman ya. Ale ol disaepol blong hem oli kam mo oli talem long hem se: “Woman ya i stap singsingaot tumas biaen long yumi, yu sanem hem i gowe.”24 Hem i ansa se: “God i sanem mi blong mi kam long ol laen blong Isrel nomo. Olgeta ya oli olsem ol sipsip we oli lus.”+25 Be woman ya i kam, i bodaon* long hem mo i talem se: “!Masta, yu givhan long mi!”26 Hem i ansa i se: “I no stret blong tekem bred blong ol pikinini, mo sakem i go long ol smol dog.”27 Woman ya i talem se: “Yes Masta, be ol smol dog oli save kakae ol doti blong bred we oli foldaon aninit long tebol blong masta blong olgeta.”+28 Nao Jisas i talem long hem se: “O Woman, yu yu gat strong bilif. Samting we yu yu wantem bambae i kamtru.” Nao stret long taem ya, gel blong woman ya i kam gud bakegen.29 Biaen Jisas i aot long ples ya, i wokbaot i go klosap long Si Blong Galili,+ ale hem i go antap long wan bigfala hil, mo i sidaon.30 Nao bigfala hip blong ol man oli tekem ol sikman oli kam long hem. Hemia olgeta we leg blong olgeta i nogud, olgeta we samting i rong long bodi blong olgeta, ol blaenman, olgeta we oli nambut, mo plante narafala sikman bakegen. Ol man ya oli tekem olgeta oli kam klosap long hem, nao hem i mekem olgeta oli kam gud bakegen.+31 Ale olgeta we oli nambut, oli save toktok, mo olgeta we samting i rong long bodi blong olgeta, oli kam gud bakegen, mo olgeta we leg blong olgeta i nogud, oli save wokbaot, mo ol blaenman oli save lukluk. Taem ol hip man ya oli luk ol samting ya, oli sapraes tumas nao oli stap leftemap God blong Isrel.+32 Nao Jisas i singaot ol disaepol blong hem mo i talem long olgeta se: “Mi mi sore tumas long ol hip man ya,+ from we tri dei finis oli stap wetem mi mo oli no moa gat kakae. Mi no wantem sanem olgeta oli gohom we oli hanggri olsem,* i nogud ae blong olgeta i dak long rod.”+33 Be ol disaepol blong hem oli talem long hem se: “?Bambae yumi tekem bred wea blong fidim hip man olsem? Ples ya i longwe long ol vilej.”+34 Nao Jisas i askem long olgeta se: “?Yufala i gat hamas bred?” Oli ansa se: “Seven, mo sam smol fis.”35 Ale hem i talem long ol hip man ya blong oli sidaon long graon,36 biaen hem i tekem seven bred ya mo ol fis, i talem tangkiu long God from, nao i brekem mo i givim long ol disaepol, mo olgeta oli givimaot long ol man.+37 Nao olgeta evriwan oli kakae we oli fulap gud. Mo ol haf kakae we i stap, oli fulumap long seven bigfala basket* gogo oli fulap gud.+38 Namba blong olgeta ya we oli kakae, ol man nomo hem i 4,000, be oli no kaontem ol woman mo ol smol pikinini.39 Biaen, hem i sanemaot ol man ya oli gohom, nao hem i klaem long bot mo i go long rijen blong Magadan.+
Ol futnot
^ Hemia i minim se oli no folem kastom blong ol man Jiu blong stap klin.
^ NT: “i agensem papa mo mama nao i talem ol rabis tok long tufala.”
tpi_Latn tpi_Latn tpi_Latn tpi_Latn